62015TJ0156_INF
Απόφαση του Γενικού Δικαστηρίου (τέταρτο τμήμα) της 12ης Μαρτίου 2019 – Γαλλία κατά Επιτροπής
(Υπόθεση T-156/15)
«ΕΓΤΕ και ΕΓΤΑΑ – Δαπάνες αποκλειόμενες από τη χρηματοδότηση – Δαπάνες τις οποίες πραγματοποίησε η Γαλλία – Καθεστώς στρεμματικών ενισχύσεων – Διαδικαστικές εγγυήσεις – Κανονισμός (ΕΚ) 885/2006 – Έννοια των “μόνιμων βοσκοτόπων” – Κανονισμός (ΕΚ) 1120/2009 – Εθνικό σύστημα ελέγχου που έχει καταρτιστεί βάσει ορισμού που δεν είναι σύμφωνος σε σχέση με τις κτηνοτροφικές εκτάσεις – Αποκλεισμός του συνόλου των δαπανών – Αναλογικότητα – Γαλλικό πρόγραμμα αγροτικής ανάπτυξης – Μέτρα στήριξης για την αγροτική ανάπτυξη – Περιοχές με φυσικά μειονεκτήματα – Κανονισμός (ΕΚ) 1975/2006 – Κανονισμός (ΕΕ) 65/2011 – Κατ’ αποκοπήν δημοσιονομική διόρθωση – Επιτόπιοι έλεγχοι – Κριτήριο επιβάρυνσης – Καταμέτρηση των ζώων – Προσωρινό καθεστώς αναδιάρθρωσης του κλάδου παραγωγής ζάχαρης – Κανονισμός (ΕΚ) 320/2006 – Κανονισμός (ΕΚ) 968/2006 – Προϋποθέσεις για τη χορήγηση ενισχύσεως για την αναδιάρθρωση – Έννοια της “εγκαταστάσεως παραγωγής” – Εκτίμηση της χρήσεως των σιλό κατά την ημερομηνία υποβολής της αιτήσεως για τη χορήγηση της ενισχύσεως – Έννοια της “πλήρους διάλυσης” – Αναλογικότητα – Ίση μεταχείριση – Παράρτημα 2 του εγγράφου VI/5330/97»
1.
Γεωργία – Χρηματοδότηση από το ΕΓΤΕ και το ΕΓΤΑΑ – Εκκαθάριση των λογαριασμών – Οριστική άρνηση αναλήψεως ορισμένων δαπανών – Ανάγκη προηγούμενης διεξαγωγής κατ' αντιπαράσταση συζητήσεως – Γνωστοποίηση από την Επιτροπή των αποτελεσμάτων των ελέγχων – Υποχρέωση σαφούς προσδιορισμού των προσαπτόμενων στο οικείο κράτος μέλος παρατυπιών – Περιεχόμενο
(Κανονισμός 1290/2005 του Συμβουλίου, άρθρο 31· κανονισμός 885/2006 της Επιτροπής, άρθρο 11 § 1)
(βλ. σκέψεις 92-96, 108, 123)
2.
Ένδικη διαδικασία – Εισαγωγικό δικόγραφο – Τυπικά στοιχεία – Προσδιορισμός του αντικειμένου της διαφοράς – Συνοπτική έκθεση των προβαλλόμενων ισχυρισμών – Διατύπωση των αιτημάτων του προσφεύγοντος κατά τρόπο μη διφορούμενο
(Οργανισμός του Δικαστηρίου, άρθρα 21 και 53· Κανονισμός Διαδικασίας του Γενικού Δικαστηρίου, άρθρο 76)
(βλ. σκέψη 144)
3.
Γεωργία – Xρηματοδότηση από το ΕΓΤΑΑ – Χορήγηση ενισχύσεων και πριμοδοτήσεων – Υποχρέωση των κρατών μελών να καθιερώνουν αποτελεσματικό σύστημα διοικητικών και επιτόπιων ελέγχων – Απαίτηση καταμέτρησης των ζώων – Κριτήριο επιβάρυνσης του ζωικού κεφαλαίου – Τρόπος υπολογισμού – Εξακρίβωση του αν πληρούται το κριτήριο αυτό κατά τους ελέγχους που πραγματοποιούνται για την αναγνώριση ζώων ή τις πριμοδοτήσεις για ζώα – Επιτρέπεται – Προϋποθέσεις
(Κανονισμοί της Επιτροπής 1975/2006, άρθρα 5 § 2, 12, 14 § 2 και 15 § 3, και 65/2011, άρθρα 4 § 4, 12 και 14 § 2)
(βλ. σκέψεις 159, 161, 164, 165, 168, 174, 176, 178, 180, 188)
4.
Γεωργία – Κοινή οργάνωση των αγορών – Ζάχαρη – Προσωρινό καθεστώς αναδιάρθρωσης του κλάδου παραγωγής ζάχαρης – Ενισχύσεις για την αναδιάρθρωση – Έννοια των εγκαταστάσεων παραγωγής – Σιλό προοριζόμενα για την αποθήκευση ζάχαρης του δικαιούχου της ενισχύσεως – Εμπίπτουν – Σιλό που χρησιμοποιούνται και στο πλαίσιο άλλων χρήσεων – Δεν ασκεί επιρροή – Σιλό που χρησιμοποιούνται αποκλειστικά για την αποθήκευση ζάχαρης, η οποία έχει παραχθεί στο πλαίσιο ποσοστώσεως και η οποία έχει εναποθηκευθεί από άλλους παραγωγούς ή έχει αγοραστεί από τους τελευταίους – Σιλό που χρησιμοποιούνται μόνο για την επεξεργασία ή τη συσκευασία ζάχαρης προς τον σκοπό της διαθέσεώς της στο εμπόριο – Δεν εμπίπτουν
(Κανονισμός 320/2006 του Συμβουλίου, άρθρα 3 και 4· κανονισμός 968/2006 της Επιτροπής, άρθρο 4)
(βλ. σκέψεις 200, 201)
5.
Γεωργία – Κοινή οργάνωση των αγορών – Ζάχαρη – Προσωρινό καθεστώς αναδιάρθρωσης του κλάδου παραγωγής ζάχαρης – Ενισχύσεις για την αναδιάρθρωση – Προϋποθέσεις χορηγήσεως – Διάλυση των εγκαταστάσεων παραγωγής – Πλήρης ή μερική διάλυση – Έννοιες – Επιλογή που πρέπει να πραγματοποιείται κατά την ημερομηνία υποβολής της αιτήσεως για τη χορήγηση της ενισχύσεως – Υποχρέωση προσδιορισμού του συνόλου των εγκαταστάσεων παραγωγής που θα πρέπει να υποστούν διάλυση κατά την ίδια ημερομηνία
(Κανονισμός 320/2006 του Συμβουλίου, άρθρα 3 § 1, 4 και 5, και άρθρα 4 § 2 και 3· κανονισμός 968/2006 της Επιτροπής, άρθρα 4 §§ 1, στοιχείο β', και 2 και 9 § 2, στοιχεία αʹ και γʹ)
(βλ. σκέψεις 206-218, 222, 227-229, 244, 245, 255, 256)
6.
Γεωργία – Κοινή οργάνωση των αγορών – Ζάχαρη – Προσωρινό καθεστώς αναδιάρθρωσης του κλάδου παραγωγής ζάχαρης – Ενισχύσεις για την αναδιάρθρωση – Έννοια των εγκαταστάσεων παραγωγής – Διάλυση των εν λόγω εγκαταστάσεων – Εφαρμογή δημοσιονομικής διορθώσεως της τάξεως του 25 % επί των ενισχύσεων που καταβάλλονται στους παραγωγούς που έχουν λάβει ενίσχυση για πλήρη διάλυση ενώ διατηρήθηκαν τα σιλό αποθηκεύσεως – Παραβίαση των αρχών της αναλογικότητας και της ίσης μεταχειρίσεως – Δεν υφίσταται
(Κανονισμός 320/2006 του Συμβουλίου, άρθρα 3 και 4· κανονισμός 968/2006 της Επιτροπής, άρθρο 4)
(βλ. σκέψεις 263-265, 273, 274)
Αντικείμενο
Προσφυγή δυνάμει του άρθρου 263 ΣΛΕΕ για τη μερική ακύρωση της εκτελεστικής αποφάσεως (ΕΕ) 2015/103 της Επιτροπής, της 16ης Ιανουαρίου 2015, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ 2015, L 16, σ. 33).
Διατακτικό
Το Γενικό Δικαστήριο αποφασίζει:
1)
Ακυρώνει την εκτελεστική απόφαση (ΕΕ) 2015/103 της Επιτροπής, της 16ης Ιανουαρίου 2015, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), κατά το μέρος που αποκλείει από τη χρηματοδότηση της Ευρωπαϊκής Ένωσης το σύνολο των δαπανών που πραγματοποιήθηκαν από τη Γαλλική Δημοκρατία στην Άνω Κορσική στο πλαίσιο των απευθείας ενισχύσεων για τις εκτάσεις του πρώτου πυλώνα, οι οποίες αφορούν τα έτη αιτήσεως 2011 και 2012.
2)
Απορρίπτει την προσφυγή κατά τα λοιπά.
3)
Η Ευρωπαϊκή Επιτροπή και η Γαλλική Δημοκρατία φέρουν εκάστη τα δικαστικά έξοδά της.
4)
Η Ιταλική Δημοκρατία και η Ουγγαρία φέρουν εκάστη τα δικαστικά έξοδά της.